woordeling – wolfshadowwhispers
witvoshaar branders suis oor my sielsee
diep in die EK van my wese
gedenkstrome sleur my mee
woorde spoel roekeloos oor die rotse van my wil
in ‘n reverie van ekstase
gryp ek papier
roep oplossings in die ink van my hart
digter is ek
woorde bruis in my bloed
maar my beker loop oor
in konsonante, refreine
waar my kennis al paaie gestap het
waar my wysheid soms sy naakte onthou
aardling mag ek wees
maar my planeet is woorde
Foto die alleen eiendom van Hanneliese Bredell en Allen Wolfie Simpson.
9 thoughts on “woordeling”
September 6, 2016 at 10:30 nm
Ja ons eie woordeling,met woorde wat in sy bloed bruis!Wat ‘n voorreg om jou woorde te kan geniet!
September 7, 2016 at 6:54 vm
Oeg jy is een van my gunsteling woordelinge!
September 9, 2016 at 1:06 nm
Ag dankie ❤ 🙂
September 7, 2016 at 6:55 vm
My Woordvriend Wolfie se nuutste!
Sjoe dankie dat jy my gedig reblog. Dit altyd vir my ‘n grooot kompliment
September 12, 2016 at 8:39 vm
Baie groot plesier Wolfie!
September 8, 2016 at 7:17 nm
Bravo woordeling…jy het jou lesers ‘n kykie in jou digterssiel gegee!!
‘witvoshaar branders suis oor die siel van my sielsee
diep in die EK van my wese’
‘roep oplossings in die ink van my hart’
Groot voorreg wat ek al geniet het om te kon ervaar wanneer my woordeling geboorte gee aan die ink van jou hart tydens ons saamwees tye. So diep verwoord…eer aan jou en ons Godin wat jou inspirasie gegee het
September 9, 2016 at 1:08 nm
ag dankie vriendin xxx
September 9, 2016 at 1:10 nm
My plesier xxx